Турысты, якія падарожнічаюць па спецыяльным адзіным праязным па так званым Арасунскім коле (транспартнай сістэме, якая ўключае ў сябе дацкі Капенгаген, шведскі Мальмё, праслаўлены ў аднайменным серыяле мост паміж гэтымі двума гарадамі, паромную пераправу паміж шведскім Хельсінборгам і дацкім Хельсінгёрам, а таксама чыгунку паміж усімі гэтымі пунктамі), могуць выйсці на адпаведным прыпынку на некалькі гадзін і агледзець надзвычай цікавы музей. Цацачны па беларускіх мерках цягнік спыняецца на маленькай станцыі, і праз некалькі хвілін і колькі сотняў метраў сардэчна запрашаем у “Луізіяну”!